google/wiki40b huggingface dataset:
Thomas Alva Edison

Edisonove detstvo a začiatky

Edison mal ťažké detstvo. Od malička bol často chorý, do školy chodil iba krátko. Už ako chlapec sa veľmi zaujímal o prírodné vedy, keď mal 10 rokov, v pivnici domu, v ktorom s rodičmi býval, vybudoval malé chemické laboratórium. Chemikálie boli drahé, musel si na ne zarábať predajom zeleniny a roznášaním novín. Jeho život silno ovplyvnil fakt, že vo svojich dvanástich rokoch čiastočne ohluchol (príčiny sú dodnes sporné, ako najpravdepodobnejší dôvod sa udávajú kiahne). Ako 17 ročný začal vydávať vlastné noviny – The Weekly Herald. Vystriedal rôzne zamestnania, s mnohými jeho prvými vynálezmi súvisela skutočnosť, že pracoval ako telegrafista.
Stláčací telegraf, duplexný telegraf a viackanálový automatický telegraf patrili medzi prvé vynálezy, ktoré Edison predal. Zarobené desiatky tisíc dolárov investoval do laboratória v Menlo Park. To bolo celosvetovo prvým zariadením, ktoré bolo vybudované za účelom vývoja a aplikácie nových vedeckých poznatkov a technológií.

Spor o elektrický prúd

V začiatkoch zavádzania elektrickej energie do bežného života sa ostro diskutovalo o otázke vhodnosti použitia jednosmerného alebo striedavého elektrického prúdu. Edison bol stúpencom prvej možnosti, zástancom druhej boli Nikola Tesla a George Westinghouse. Aby Edison a jeho zamestnanci ukázali nebezpečnosť striedavého prúdu, vymysleli a verejne predviedli elektrické kreslo.
V roku 1896 firma Westinghouse Electric Corporation uviedla do prevádzky elektráreň na Niagarských vodopádoch s rozvodným systémom využívajúcim transformátory napätia. Edison túto bitku prehral.

Firmy a zamestnanci

Thomas Alva Edison išiel veľmi pragmaticky a cieľavedomo za výsledkom, ktorým bolo využitie jeho nápadov na výrobu predajných produktov. Preto v priebehu svojho života založil celý rad firiem. Zamestnával v nich veľa nadaných ľudí, ktorých starostlivo osobne vyberal. Najslávnejším zamestnancom v celej histórii Edisonových firiem je Nikola Tesla.
Najvýznamnejšou Edisonovou firmou je zrejme v roku 1878 založená Edison General Electric Company. V roku 1892 sa zmenila na spoločnosť General Electric, ktorá je dnes jednou z najväčších nadnárodných firiem celého sveta.
Z mnohých spoločností menujme filmové štúdio Black Maria v New Jersey (1893) alebo Edison Botanic Research Company, ktorá od roku 1927 hľadala náhradu prírodného kaučuku.
Jedna z firiem, Edison Illuminating Company, zamestnávala od roku 1891 neskoršieho automobilového magnáta Henryho Forda. Ten bol až do Edisonovej smrti jeho veľmi dobrým priateľom.
V továrni Edison Machine Company začal svoju prax absolvent ČVUT Emil Kolben, ktorý sa neskôr stal jedným z najvýznamnejších česko-slovenských podnikateľov. Na Kolbenovo pozvanie navštívil v roku 1911 viaceré české mestá (vtedy ešte súčasť Rakúsko-Uhorskej monarchie), niekoľko dní strávil v Mariánských Lázních. O celej návšteve priniesol hodnotný dokumentárny článok bádateľský vlastivedný krúžok Hamelika v článku „Tomáš Alva Edison u přátel v Čechách“.
Peter Lombardský

Životopis

Narodil sa približne okolo roku 1100 neďaleko mesta Novara v talianskej západnej Lombardii v chudobnej rodine. Dátum narodenia sa obvykle zasadzuje do obdobia medzi rokmi 1095 a 1100. Pôvod, sociálne pozadie, ako i Petrove štúdia a mladosť sú do veľkej miery neznáme. Pravdepodobne získal prvotné vzdelanie v katedrálnych školách v talianskych mestách Novara a Lucca Vie sa však, že ho biskup mesta Lucca odporučil Bernardovi z Clairvaux, čím sa dostal na štúdiá dol zahraničia – konkrétne do mesta Reims a do Paríža. V Paríži neskôr vyučoval na katedrálnej škole pri Notre Dame, kde sa stretáva s Petrom Abélardom a Hugom od sv. Viktora, ktorí boli v tej dobe poprednými, významnými teológmi. Napokon sa okolo roku 1145 sám stal oslavovaným magistrom teológie (resp. profesorom).
V roku 1147 začína jeho kňažská kariéra, pričom v roku 1159 bol menovaný za parížskeho biskupa. Jeho biskupské pôsobenie však bolo veľmi krátke, už v roku 1160 zomrel.
Vyšný Slavkov

Dejiny

Prvý priamy písomný dôkaz o osade pochádza z roku 1312, keď mal názov SLAKENDORF. V roku 1323 sa spomína Vyšný Slavkov ako ZALOUK. V roku 1347 Vyšný Slavkov sa volá Starý Slavkov. Zo začiatku 14. storočia sú doklady o obci, pri popisovaní hraníc honov na povodí Torysy, ktoré sa nachádzajú v oblastnom archíve v Levoči.

Cirkev

Obec v stredoveku patrila medzi obce s výsadami: mohli stavať kostol, zvoliť si farára a tomu platiť dežmu. Vieme, že v r. 1397 už stál katolícky kostol pri Slavkovskom žriedle – uprostred dediny. Ale kostol bol povodňou zničený. Na mieste niekdajšieho kostola, stojí kaplnka s Lurdskou Pannou Máriou z konca 19. stor. Niektoré časti z tohoto kostola boli použité na stavbu nového kostola - na kopci. Tento kostol má za patróna sv. Michala archanjela.
Závada pod Čiernym vrchom

Polohopis

Leží v Kšinianskej kotline, geomorfologickej časti podcelku Nitrické vrchy v južnej časti Strážovských vrchov. Nachádza sa v nadmorskej výške 370 m n. m. a preteká ňou potok Závada. 
Prístupná je cestou III. triedy 1831, ktorá spája osadu cez Uhrovec s okresným mestom. Centrum Kšinnej je vzdialené približne 2 km južne, do Bánoviec je to 17 km juhozápadným smerom.

Dejiny

Pôvodná obec vznikla valašskou kolonizáciou v roku 1481, patrila panstvu hradu Uhrovec.
Istebník (Trenčín)

Istebník (staršie názvy: Isztebnik, Iztebnik (1598), Istebnik (1773), Vághidas (1907 – 1913)) je v súčasnosti časť mesta Trenčín. V roku 2001 mal 639 obyvateľov (cenzus). Prvá písomná zmienka pochádza z roku 1208. Významné bolo vybudovanie Považskej železnice v roku 1883, kedy obec získala železničnú stanicu. V roku 1913 bola k obci pričlenená obec Žabinec. v roku 1960 bola obec spojená s obcou Orechové ako obec Závažie. V roku 1972 bola táto obec pričlenená k mestu Trenčín.
Osteológia

Osteológia (gr. osteon – kosť, logos – náuka) je náuka o kostiach. Je pododborom anatómie. Zaoberá sa vývojom kostí a zubov, ich tvarom, funkciou, štruktúrou, chorobnými zmenami, biofyzikálnymi vlastnosťami a podobne. Vo svojom zábere sa prekrýva s ďalšími odbormi, ako napr. embryológia, chémia, mikrobiológia, biomechanika, patológia a ďalšími.
Soulitré

Poloha

Obec má rozlohu 10,99 km². Najvyšší bod je položený 151 m n. m. a najnižší bod 65 m n. m.

Obyvateľstvo

Počet obyvateľov obce je 685 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hviezdy magického neba 1986

Hviezdy magického neba 1986 I.

Stopáž: 00:45:23

Hviezdy magického neba 1986 II.

Stopáž: 00:45:44
Ľudovít Napoleon Bonaparte

Vláda a politika

Podporoval zjednotenie Talianska pod vedením Sardínsko-piemontského kráľa Viktora Emanuela Savojského. V roku 1859 porazili jeho vojská rakúsku armádu a dopomohli ku konečnému zjednoteniu Talianskeho kráľovstva. Zasahoval aj do Mexickej politiky. Jeho výprava sa skončila fiaskom a popravou cisára Mexika Maximiliána Habsburského. Francúzsky vplyv ohrozovalo Pruské kráľovstvo pod vedením kancelára von Bismarcka a kráľa Viliama I.
Napoleon III. zmodernizoval Francúzsko. Nechal budovať nové železnice, hospice, uskutočnil prestavbu Paríža. Dúfal, že sa mu podarí obnoviť vojnovú slávu Napoleona I. Bol proti zjednoteniu Nemecka pod vedením Pruska. V roku 1870 bola rozpútaná francúzsko-pruská vojna. Táto vojna bola pre Francúzsko veľkou prehrou v rozhodujúcej bitke pri Sedane. Prusi tu Napoleona III. zajali a o dva dni neskôr ho v Paríži vyhlásili za zosadeného. Nasledoval pád cisárstva a vyhlásenie Tretej republiky.
V roku 1871 sa vo francúzskom zámku Versailles konalo slávnostné vyhlásenie zjednoteného Nemecka. Za cisára zjednoteného Nemecka bol korunovaný pruský kráľ Viliam I..
Napoleon III. s rodinou odišiel do Anglicka, kde mu bol ponúknutý exil. Je pochovaný v cisárskej krypte sv. Michala vo Farnborough, v grófstve Hampshire v Anglicku.
Laveline-devant-Bruyères

Poloha

Obec má rozlohu 3,1 km². Najvyšší bod je položený 706 m n. m. a najnižší bod 440 m n. m.

Obyvateľstvo

Počet obyvateľov obce je 650 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ivan Švarný

Reprezentácia

Tréner Ján Filc ho nominoval na Majstrovstvá sveta 2009 vo Švajčiarsku.
Habsheim (obec)

Poloha

Obec má rozlohu 15,63 km². Najvyšší bod je položený 318 m n. m. a najnižší bod 236 m n. m.

Obyvateľstvo

Počet obyvateľov obce je 4 865 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Napuka

Geografia

Atol má rozmery 10,5 x 4 km a do plytkej lagúny nevedie žiaden splavný prieplav. Voda sa do lagúny a z nej dostáva len počas vrcholiaceho prílivu ponad niektoré nižšie položené úseky pomerne širokej koralovej útesovej bariéry. Severozápadná zaplavovaná bariéra je prehradená 650 metrov dlhým mólom, ktoré spája západný husto obývaný ostrovček so severným, ktorý slúži primárne ako kokosová plantáž a na pestovanie ďalších plodín.
Má typickú tropickú horúcu morskú klímu a je bez riek alebo jazier so sladkou vodou.
Atol je domovským hniezdiskom endemickej populácie vzácneho druhu spevavého vtáka trsteniarika dýkozobého z čeľade trsteniarikovitých (lat. Acrocephalus caffer, angl. Tahiti Reed Warbler). Taktiež je dôležitým hniezdiskom pre morské korytnačky.

História

Prvým zaznamenaným moreplavcom z Európy, ktorý atol navštívil, bol 7. júna 1765 anglický bádateľ John Byron. Atoly Napuka a Tepoto pomenoval Beznádejné ostrovy, pretože domorodci sa k nemu nesprávali veľmi priateľsky.
Napuku navštívila v rokoch 1838 – 1842 aj historická expedícia United States Exploring Expedition. Bol to pravdepodobne tento atol, ktorý na svojich mapách pomenoval 23. augusta 1839 Charles Wilkes ako "Wytoohee" alebo "Wutoohee".
V polovici 19. storočia sa kvôli bojom medzi kmeňmi Anainoapa d'Hanavave a Tiu d'Omoana na atol prisťahovalo množstvo utečencov z markézskych Fatu Iva.
Vďaka svojej izolácii (spolu s atolom Tepuka) si obyvatelia tejto oblasti ako jedny z posledných zachovávali tradičné polynézske zvyky a jazykové zvláštnosti. Paumotu je jedným zo siedmich variantov polynézskeho jazyka. Z tohto dôvodu boli cieľom záujmu etnografických a archeologických štúdií v prvej polovici dvadsiateho storočia počas dvoch misií, uskutočnených v roku 1929 (Napuka) a 1934 (Tepoto).
Letisko s 900 m dráhou na atole slúži od roku 1977.
Matej Tasler

Životopis

Študoval na Teologickej vysokej škole ev. a. v. cirkvi na Slovensku v Bratislave (1926-1930). Kaplán v Trenčíne, farár v Malých Stankovciach, Nových Zámkoch a v Brezne (1938-1970). Zakladateľ cirkevných spolkov, po celý život sa usiloval o ekumenické zblíženie cirkví. Počas Slovenského štátu, aj v 50. rokoch prenasledovaný. Publikovať nemohol od roku 1948 až do jeho smrti. Napriek tomu bol sústavne literárne činný. Veľká časť jeho rozsiahlej tvorby ostala len v rukopise. Autor divadelných hier, básní, piesní (náboženských i svetských) a poviedok. Zo Zpěvníka poslovenčil 30 piesní. Publikoval v náboženských časopisoch a novinách. V rukopise zanechal vlastný životopis. Z hebrejčiny preložil Proroka Ozeáša. V roku 1918 založil ev. skauting na Slovensku a bol jeho náčelníkom. Počas SNP sa evanjelická fara stala strediskom stretnutí duchovných a svetských bojovníkov proti fašizmu. Bol členom dychovky v Podbrezovej a Salónneho orchestra v Brezne. Štátna a cirkevná správa ho prinútila k odchodu do dôchodku 31.10.1970.
Jozef Dóka ml.

Životopis

Narodil sa v Seredi, ale väčšinu života prežil v Trnave. Študoval na Vysokej škole výtvarných umení v Bratislave v rokoch 1970 -1976.
V roku 1976 vytvoril značku Galérie Jána Koniarka v Trnave, odkedy sa datuje jeho spolupráca s touto galériou. V roku 1982 predkladá vedeniu GJK návrh štatútu periodicky sa opakujúcej medzinárodnej súťažnej prehliadky svetovej plagátovej tvorby. Táto myšlienka sa vtedy neuskutoční napriek kladnému prijatiu odbornej a laickej verejnosti kvôli jej spolitizovaniu totalitným režimom. Neskôr v roku 1990 spoločne s grafickým dizajnérom Dušanom Junekom opakovane iniciuje, neskôr spoluorganizuje, medzinárodnú výstavu Trienále plagátu Trnava. Pracuje v Organizačnom výbore trienále, v roku 1999 sa stáva čestným predsedom Organizačného výboru trienále.
V roku 1997 publikuje v náväznosti na Trienále plagátu Trnava architektonickú ideu s názvom Nová trnavská veža zo skla – futuristická vízia 2001, ktorú vytvoril so spoluautorkou Ing. arch. Zuzanou Nádaskou. Súčasťou tohto zámeru je etablovať užité umenie a plagát do všetkých priestorov navrhovaného polyfunkčného objektu.
Od roku 1979 prezentuje svoje plagáty na samostatných a skupinových výstavách a zúčastňuje sa bienále grafického dizajnu. V roku 2002 zakladá galériu s názvom Prvá Galéria plagátu na ulici – plagáty sú inštalované vo veľkoplošných výkladoch Československej obchodnej banky.
Jozef Dóka ml. je pochovaný v Bohdanovciach nad Trnavou
Súľovská kotlina

Polohopis

Súľovská kotlina zaberá centrálnu časť Súľovských skál, ktoré sú podcelkom Súľovských vrchov. Kotlinu obkolesuje veniec hôr, ktorý narušujú len tiesňavy riek Domanižanka v južnej, Manínsky potok v strednej a Hradnianka v severnej časti, odvádzajúce vodu západným smerom do Váhu.

Osídlenie

Kotlina je stredne husto osídlená a nachádzajú sa tu obce Súľov-Hradná, Vrchteplá, Bodiná, Prečín, Počarová a Zemianska Závada. Okolie obce Súľov sa písomne spomína už v roku 1193, čím patrí k najstarším sídlam regiónu. Ten v minulosti spravovalo panstvo z blízkeho Súľovského hradu.

Doprava

Južnou časťou kotliny a obcou Prečín vedie cesta II/517 (Rajec – Považská Bystrica, na ktoré sú napojené sídla v celej juhozápadnej časti územia. V strednej časti ležiaca Vrchteplá je malebnou Manínskou tiesňavou prístupná po ceste III. triedy 1967 s mestom Považská Bystrica a do severne situovaného Súľova je prístup cestou III/2003 cez Jablonové.

Turizmus

Centrálna časť Súľovských vrchov patrí medzi vyhľadávané turistické lokality. Jedinečné skalné mestá a útvary a málo dotknutá príroda Súľovských skál, čoby územia v CHKO Strážovské vrchy, sú atraktívne a dobre dostupné pre celoročnú turistiku. V severnej časti sa v blízkosti Súľova nachádza ruina Súľovského hradu, no tiež viacero jaskýň. Hustá sieť turistických chodníkov je sedlami prepojená s okolitými kotlinami a obcami. Celá oblasť je vyhľadávaná aj horskými cyklistami, ktorí využívajú lesné a poľné cesty a chodníky.
Mesnil-Raoul

Poloha

Obec má rozlohu 6,76 km². Najvyšší bod je položený 162 m n. m. a najnižší bod 126 m n. m.

Obyvateľstvo

Počet obyvateľov obce je 888 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Seléné

Seléné (iné názvy: Seléna, Selena, Selene; gr. Σελήνη - Seléné - mesiac) bola v gréckej mytológii bohyňa Mesiaca, zosobnenie Mesiaca. Bola to dcérou Titánov Hyperióna a Theie. V Ríme jej zodpovedá Luna.
V Homérovom Hymne na Hélia sa Theia volá Euryphaessa (starogr. Εὐρυφάεσσα), čo v preklade znamená „ďaleko žiariaca“. Tento prívlastok sa vzťahuje aj na samotnú Seléné. Podľa Homérskych hymnov mala s Diom dcéru Pandeiu vyznačujúcu sa nebývalou krásou.
Svetlana Ficová

Život

Narodila sa 6. septembra 1964 v Žiline, v rodine JUDr. Jaromíra Svobodu, ktorý sa v roku 1988 stal podpredsedom Najvyššieho súdu ČSSR. V rokoch 1982 – 1986 absolvovala štúdium na Právnickej fakulte Univerzity Komenského v Bratislave, kde získala titul doktor práv. Na uvedenej fakulte získala v roku 1997 hodnosť kandidáta vied v odbore občianske právo a v roku 2000 vedecko-pedagogickú hodnosť docent v odbore občianske právo. V novembri 2016 bola vymenovaná za profesora.
Od 1. februára 1997 do 30. júna 2005 podnikala v rámci živnosti, od 12. augusta 2003 do 13. apríla 2007 bola predsedníčkou dozornej rady spoločnosti R.F. Development, a.s. (od 22. októbra 2008 názov ELWING Slovakia, a. s.) a od 9. novembra 2004 do 21. septembra 2007 bola spoločníčkou RHK REAL s.r.o.
V súčasnosti pôsobí ako profesorka na Katedre občianskeho práva Právnickej fakulty Univerzity Komenského v Bratislave, zároveň má vlastnú advokátsku kanceláriu so všeobecnou praxou v Bratislave. Taktiež bola od roku 2012 členkou komisie pri Ministerstve spravodlivosti SR, ktorá prípravovala novelu Občianskeho súdneho poriadku.
9. novembra 2016 ju prezident Andrej Kiska vymenoval za profesorku v odbore občianske právo.

Osobný život

Zrejme v roku 1988 sa zosobášila s Robertom Ficom, s ktorým sa zoznámila počas štúdia. V danom roku uskutočnili svadobnú cestu na Maltu, čo Ľubomír Morbacher, historik z Ústavu pamäti národa, komentoval pre denník Pravda nasledovne: „Režim nerád videl, že sa nejakí mladomanželia vyberú na svadobnú cestu do kapitalistického zahraničia, pretože to zakladalo možnosť, že utečú. Ak sa takto niekto dostal, predpokladám, že to bol človek lojálny k režimu a existovali aj pre ten režim na to dôvody, že je lojálny [...] a existovali záruky, že nezostane na Západe.“ Podobne sa vyjadril Miroslav Lehký z Ústavu pro studium totalitních režimů pre denník SME.
Ich syn Michal Fico, ktorý je absolventom súkromného gymnázia Forel International School v Bratislave (súčasný názov: Cambridge International School), v rokoch 2014 - 2018 študuje na Národohospodárskej fakulte Ekonomickej univerzity v Bratislave.
Villeréal (obec)

Poloha

Obec má rozlohu 13,92 km². Najvyšší bod je položený 168 m n. m. a najnižší bod 78 m n. m.

Obyvateľstvo

Počet obyvateľov obce je 1 309 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bichancourt

Polohopis

Bichancourt má rozlohu 7,73 km². Najvyšší bod je položený 67 m n. m. a najnižší bod 41 m n. m.

Obyvateľstvo

Bichancourt má 1032 obyvateľov (2009).
Graf vývoja obyvateľstva:
Zdroje: INSEE
Sivý zákal

Liečba

Na rozdiel od zeleného zákalu sa sivý zákal nedá liečiť konzervatívne, je nutný operačný zákrok. Ten sa odporúča pacientom, ktorým samotný zákal spôsobuje problémy a obmedzuje ich v každodennej činnosti. Podstata operácie spočíva v tom, že sa nareže rohovka, degeneratívne zmenená šošovka sa odstráni a nahradí sa umelou.
Kapitulská ulica (Trnava)

Kapitulská ulica v Trnave patrí do historického centra Trnavy. Park tiahnuci sa pozdĺž nej je určený na oddych. Neďaleko je Námestie sv. Mikuláša. Na začiatku parku je postavený pomník Mikuláša Schneidra Trnavského. Na opačnom konci ulice sa nachádza Západoslovenské múzeum.
Lescurry

Poloha

Obec má rozlohu 5,02 km². Najvyšší bod je položený 315 m n. m. a najnižší bod 225 m n. m.

Obyvateľstvo

Počet obyvateľov obce je 175 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tim Minear

Tim Minear (narodený 29. októbra 1963) je americký scenárista a režisér. Narodil sa v New Yorku, vyrástol v meste Whittier v Kalifornia. Vyštudoval filmový odbor na Kalifornskej štátnej univerzite, Long Beach.
Minear bol asistujúcim režisérom pri filme Čata. Napísal scenár k epizódam viacerých televíznych seriálov, vrátane Akty X a Lois & Clark. Neskôr napísal, výkonne produkoval a režíroval epizódy seriálov Strange World, Angel, Firefly, Wonderfalls a The Inside (ktorý tiež vytvoril spolu s Howardom Gordonom).
Minear často spolupracuje s Jossom Whedonom. Ich práce často obsahujú ostrý, čierny humor. Je známy, že vie vytvoriť postavy, ktoré sú sympatické, pochopiteľné a celkovo zlé. Najlepším príkladom je scenár k druhej sérii seriálu Angel. Momentálne pracuje s Whedonom na seriáli Dollhouse, ktorý bude mať premiéru 13. februára 2009.
Sylvestrovo kritérium

Sylvestrovo kritérium, pomenované po Jamesovi Josephovi Sylvesterovi, je matematické kritérium na určenie, či je symetrická matica kladne definitná.
Medicopter 117

Formát

Seriál je zobrazením dramatických zásahov leteckej záchrannej služby Medicopter 117. Vznikol v koprodukcii nemeckej televízie RTL Television a rakúskej televízie ORF. Hoci je dej posadený do prostredia nemeckého veľkomesta Mníchov, natáčalo sa v okolí Viedne a rakúskeho alpského mesta St. Johann.
Maxent

Poloha

Obec má rozlohu 39,72 km². Najvyšší bod je položený 137 m n. m. a najnižší bod 51 m n. m.

Obyvateľstvo

Počet obyvateľov obce je 1 289 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anchamps

Poloha

Obec má rozlohu 2,26 km². Najvyšší bod je položený 345 m n. m. a najnižší bod 127 m n. m.

Obyvateľstvo

Počet obyvateľov obce je 232 obyvateľov (2009).
Graf vývoja obyvateľstva:
Zdroje: INSEE
Savigny-le-Sec

Poloha

Obec má rozlohu 9,34 km². Najvyšší bod je položený 483 m n. m. a najnižší bod 277 m n. m.

Obyvateľstvo

Počet obyvateľov obce je 820 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sully (Calvados)

Poloha

Obec má rozlohu 4 km². Najvyšší bod je položený 58 m n. m. a najnižší bod 18 m n. m.

Obyvateľstvo

Počet obyvateľov obce je 123 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaugeay

Poloha

Obec má rozlohu 14,51 km². Najvyšší bod je položený 17 m n. m. a najnižší bod 1 m n. m.

Obyvateľstvo

Počet obyvateľov obce je 674 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Newtonov ochladzovací zákon

Newtonov ochladzovací zákon (iné názvy: Newtonov zákon ochladzovania  , Newtonova rovnica chladenia , Newtonov zákon tepelných strát , Newtonova rovnica , Newtonov vzorec , Newtonov vzťah ) je empirický zákon udávajúci množstvo tepla prenesené pri prestupe tepla, čiže medzi prúdiacou tekutinou a tuhou stenou, ktorú táto tekutina obteká. Konkrétne zákon hovorí, že tepelný tok rastie priamo úmerne rozdielu teplôt medzi jadrom obtekajúcej tekutiny a povrchom obtekanej steny.
Morschwiller-le-Bas

Poloha

Obec má rozlohu 7,55 km². Najvyšší bod je položený 311 m n. m. a najnižší bod 248 m n. m.

Obyvateľstvo

Počet obyvateľov obce je 3 330 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Závod protipožiarnej ochrany Železníc Slovenskej republiky

Závod protipožiarnej ochrany železníc Slovenskej republiky bol závodný hasičský zbor Železníc Slovenskej republiky, ktorého hlavnou úlohou bolo dbať na bezpečnosť železničných tratí a v prípade potreby vykonávať záchrannú činnosť.
Po zrušení závodu v roku 2014 pri železničných udalostiach zasahujú príslušníci Hasičského a záchranného zboru.

Dejiny

Už v roku 2008 Ministerstvo dopravy, pôšt a telekomunikácií uvažovalo o presune požiarnej ochrany na Hasičský a záchranný zbor. Želeničný hasiči pred zrušením fungovali 60 rokov. V marci 2014 boli pochybnosti o potrebe závodných hasičov. Po zrušení v roku 2014 prešla časť zamestnancov (tri útvary) pod ZSSK. Útvary Bratislava, Nové Zámky a Košice mali prejsť pod ZSSK, útvary Zvolen, Žilina a Čierna nad Tisou mali prejsť na ŽS Cargo.

Činnosť

V roku 2008 zamestnával 178 ľudí a 9 riadiacich pracovníkov. Za trojročné obdobie 2005 – 2007 došlo v rámci ZSSK k 83 požiarom a ku škode 541 061 eur, ale uchránených bolo 7,6 mil. eur. V prípade ŽS Cargo v rovnakom období k 80 požiarom, škode 272 190 eur a uchránenému majetku 5,5 mil eur. V roku 2013 boli na hasičskú činnosť vydané 4 mil eur. Počas roka mali približne 200 zásahov.
Rocquencourt (Oise)

Poloha

Obec má rozlohu 9,81 km². Najvyšší bod je položený 151 m n. m. a najnižší bod 81 m n. m.

Obyvateľstvo

Počet obyvateľov obce je 187 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stratený symbol

Dej

Hlavnou postavou je profesor Langdon, ktorý vystupoval už v predchádzajúcich diela Dana Browna Da Vinciho kód a Anjeli a démoni. Profesor Langdon je pozvaný do Washingtonu. Tam ho pozýva jeho kamarát Peter Solomon. Peter Solomon je slobodomurár. Po príchode do Washingtonu však zistí ,že v Kapitole sa nechystá žiadna prednáška, kvôli ktorej prišiel. Navyše mu Peter nedvíha telefón. Hneď nato sa v kupole Kapitolu nájde ruka so zvláštnym prsteňom fénixa. Langdon hneď spoznáva, že ruka patrí slávnemu slobodomurárovi. Mal´akh, Petrov únosca, Langdonovi oznámi, že Petra nezabije len v prípade, že nájde preňho dávne mystérie, čiže stratenú múdrosť slobodomurárov. Profesor Langdon sa snaží rozlúštiť dávnu legendu slobodomurárstva cez dešifrovanie rôznych znakov a symbolov.

Zaujímavosti

Kniha sa dostala do čele predajnosti na Slovensku ešte skôr ako bola oficiálne vydaná v slovenčine. Rebríčky predajnosti viedla už v predpredaji.
Carency

Poloha

Obec má rozlohu 8,6 km². Najvyšší bod je položený 152 m n. m. a najnižší bod 79 m n. m.

Obyvateľstvo

Počet obyvateľov obce je 717 (2009).
Nasledujúci graf zobrazuje vývoj počtu obyvateľov v obci.
Zdroje: INSEE